Diari Oficial de la Generalitat Valenciana


Sumari del DOGV 3505, del 28-05-1999 (1999/4773)

RESOLUCIÓ de 6 de maig de 1999, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 1998-1999 als centres privats concertats que fan ensenyaments de règim general d'Educació Primària i primer cicle de l'Educació Secundària Obligatòria per al desenrotllament de projectes de compensació educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4773


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de maig de 1999, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 1998-1999 als centres privats concertats que fan ensenyaments de règim general d'Educació Primària i primer cicle de l'Educació Secundària Obligatòria per al desenrotllament de projectes de compensació educativa. [1999/M4773]
  
Per Ordre de 13 d'octubre de 1998, de la Conselleria de Cultura, Educació i Ciència, es va convocar un concurs públic d'ajudes per al desenrotllament de projectes de compensació educativa en centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria, per al curs escolar 1998-1999 (DOGV núm. 3.366, de 5 de novembre).
  
Per la Resolució de 4 de desembre de 1998, de la Direcció General d'Ordenació i Innovació Educativa i Política Lingüística, es resol el concurs públic d'ajudes i s'aproven, per al curs escolar 1998/1999, els centres privats concertats que desenrotllaran projectes de compensació educativa que impartixen ensenyaments de règim general d'Educació Primària i primer cicle de l'Educació Secundària Obligatòria.
  
En la mateixa Resolució de 4 de desembre de 1998, es concedien a dits centres, per al primer quadrimestre del curs escolar 1998/1999, les ajudes econòmiques per a fer possible el desenrotllament dels projectes aprovats.
  
Segons l'apartat segon, punt 2, de l'Ordre de 13 d'octubre de 1998, les ajudes per al segon i tercer quadrimestres del curs 1998-1999 quedaven condicionades a l'existència de crèdit pressupostari suficient en la Llei de Pressupostos de la Generalitat Valenciana per a l'exercici 1999. Atés que és possible l'existència de crèdit, el pagament de dites subvencions es realitzarà a càrrec de la dotació pressupostària de la línia de subvenció 413 de la secció, servei i programa 05.74.363.41 d'Ordenació i Innovació Educativa i Formació del Professorat del Pressupost de la Generalitat Valenciana per a 1999.
  
En reunió de la Comissió de Seguiment del Document sobre la Implantació de la Reforma Educativa als centres concertats de la Comunitat Valenciana, es va adoptar l'acord d'incrementar la plantilla d'Educació Primària establida en l'apartat nové del citat document, en determinats centres concertats que compten amb un Projecte d'Actuació Educativa Preferent aprovat.
  
El dit increment en la plantilla dels centres en necessitats tindrà eficàcia fins a la finalització del curs 1998-1999, sense perjuí que siga revisada per al pròxim i els següents cursos escolars en funció del manteniment o la variació de la situació actual.
  
De conformitat en la disposició final primera i la base setena, punt 1, de l'Ordre de 13 d'octubre de 1998, així com el contingut del Decret 261/1995, de 29 d'agost, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General d'Ordenació, Innovació Educativa i Política Lingüística, per delegació del conseller de Cultura, Educació i Ciència, resol:
  
Primer
  
Assignar als centres, a què els van ser aprovades per la Resolució del 4 de desembre de 1998 (DOGV de 17 de desembre), les ajudes econòmiques que figuren en l'annex I per tal de fer possible el desenrotllament dels projectes aprovats per al segon i tercer quadrimestre del curs escolar 1998-1999.
  
Segon
  
Incloure-hi el centre concertat Ave Maria de Carcaixent, per estar dins de la norma i forma, i reunir les condicions marcades per les bases de la convocatòria de l'Ordre de 13 d'octubre de 1998.
  
Tercer
  
La justificació per part dels beneficiaris de dites ajudes, així com el seu règim de pagament, es realitzarà segons el que establix la base huitena de l'Ordre de 13 d'octubre de 1998.
  
De conformitat amb el que preveu l'apartat 4 de la base huitena de l'Ordre de 13 d'octubre de 1998, el termini de què disposaran els beneficiaris per a justificar davant la Direcció General d'Ordenació, Innovació Educativa i Política Lingüística la subvenció corresponent al segon i tercer quadrimestres del curs escolar 1998-1999 finalitzarà el dia 5 de juliol de 1999. Si no es presenta la justificació en el termini indicat, el beneficiari perdrà el dret a la subvenció.
  
Disposició final
  
Contra la present resolució, que esgota la via administrativa, es podrà recórrer potestativament en reposició o plantejar directament recurs contenciós administratiu davant del Tribunal Superior de Justícia de la Comunitat Valenciana, en el termini de un mes a comptar des del dia següent a la seua publicació en el Diari Oficial de la Generalitat Valenciana si s'opta pel de reposició i en el termini de dos mesos si s'opta pel contenciós administratiu, de conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i articles 10, 14 i 46, de la Llei Reguladora de la Jurisdicció Contenciosa Administrativa.
  
La interposició del recurs de reposició requerirà la comunicació prèvia a l'òrgan que va dictar l'acte, i el contenciós administratiu haurà de plantejar-se al Tribunal Superior de Justícia de la Comunitat Valenciana.